NÁRODNÁ RADA SLOVENSKEJ REPUBLIKY

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 2639/2022

**1332a**

# S p o l o č n á s p r á v a

výborov Národnej rady Slovenskej republiky o výsledku prerokovania vládneho návrhu zákona o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov (tlač 1332) vo výboroch Národnej rady Slovenskej republiky v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1933 z 20. decembra 2022 pridelila vládny návrh zákona o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov (tlač 1332) ****(prostredníctvom skráteného legislatívneho konania)**** týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre hospodárske záležitosti.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**
* **Výbor** Národnej rady Slovenskej republiky pre **hospodárske záležitosti** (uzn. č. 394 zo dňa 20. decembra 2022)
* **Výbor** Národnej rady Slovenskej republiky pre **financie a rozpočet** (uzn. č. 420 zo dňa 21. decembra 2022)
1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**
* **Ústavnoprávny výbor** Národnej rady Slovenskej republiky (uzn. č. 650 zo dňa 20. decembra 2022)

**IV.**

Z uznesenia výboru Národnej rady Slovenskej republiky uvedeného pod bodom III. tejto spoločnej správy vyplývajú tieto pozmeňujúce a doplňujúce návrhy:

1. **V Čl. I v § 3 ods. 1** sa vypúšťajú slová „a za každé zdaňovacie obdobie prispievateľa, ktoré začína v kalendárnom roku 2023“.

Navrhuje sa upraviť zdaňovacie obdobie, ktoré vchádza do základu, z ktorého sa vypočíta solidárny príspevok. Zároveň sa navrhuje upraviť sadzba solidárneho príspevku.

 **Ústavnoprávny výbor** **NR SR**

1. **V Čl. I v § 4** sa číslo „70“ nahrádza číslom „55“.

Navrhuje sa upraviť zdaňovacie obdobie, ktoré vchádza do základu, z ktorého sa vypočíta solidárny príspevok. Zároveň sa navrhuje upraviť sadzba solidárneho príspevku.

**Ústavnoprávny výbor** **NR SR**

1. **V Čl. II** sa vypúšťa bod 1 vrátane poznámky pod čiarou k odkazu 79f. Súčasne sa zrušuje označenie bodu 2.

Navrhovanou úpravou sa solidárny príspevok, ktorého platenie vyplýva zo zákona o solidárnom príspevkuz činností v odvetviach ropy, zemného plynu, uhlia a rafinérií, bude považovať za daňový výdavok v tom zdaňovacom období, v ktorom o ňom bude daňovník účtovať do nákladov.

**Ústavnoprávny výbor** **NR SR**

1. **V čl. II** doterajší bod 2 znie:

„2. V § 19 ods. 3 písm. j) sa za slovo „predpisu90a)“ vkladá čiarka a slová „solidárny príspevok z činností v odvetviach ropy, zemného plynu, uhlia a rafinérií90ac)“.

Poznámka pod čiarou k odkazu 90ac znie:

„90ac) Zákon č. ..../2022 Z. z. o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov.“.“.

Navrhovaným legislatívno-technickým preznačením ustanovení čl. II a čl. III návrhu zákona sa tento uvádza do súladu so znením čl. II a čl. III zákona č. 433/2022 Z. z., ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ako aj so znením zákona zo 6. 12. 2022, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony.

 **Ústavnoprávny výbor** **NR SR**

1. **V čl. III** sa v novelizačnom bode označenie odkazu 1g a poznámky pod čiarou k odkazu 1g nahrádza odkazom 1h a poznámkou pod čiarou k odkazu 1h.

Navrhovaným legislatívno-technickým preznačením ustanovení čl. II a čl. III návrhu zákona sa tento uvádza do súladu so znením čl. II a čl. III zákona č. 433/2022 Z. z., ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, ako aj so znením zákona zo 6. 12. 2022, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony.

**Ústavnoprávny výbor** **NR SR**

**V.**

Gestorský výbor na základe stanovísk výborov k vládnemu návrhu zákona o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov **(tlač 1332)** odporúča Národnej rade Slovenskej republiky predmetný vládny návrh zákona **schváliť.**

Spoločná správa výborov Národnej rady Slovenskej republiky o prerokovaní vládneho návrhu zákona o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov **(tlač 1332a)** bola schválená uznesením gestorského výboru **č. 422 z 21. decembra 2022**.

Týmto uznesením výbor zároveň poveril spoločného spravodajcu **Petra Kremského,** aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 21. decembra 2022

**Marián Viskupič, v.r.**

**predseda**

 **Výboru NR SR pre financie a rozpočet**